আরেকটি বিষয় হলো সন্তানরা মায়ের টাইটেলকে বা মাহারিকে গ্রহন করে । মাহারি হলো গোষ্ঠী বা টাইটেল অর্থাৎ যে কোন সন্তানের পরিচিতি তার মায়ের টাইটেল দিয়ে পরিচিতি পায় । যে কোন জায়গায় গেলে বা কোথাও পরিচিতি জানাতে হলে মায়ের টাইটেল দিয়েই পরিচিতি করতে হয় । যেমন আমার নাম লীনা জাম্বিল, এই লীনা হলো নাম আর জাম্বিল হলো আমার টাইটেল বা মাহারি। আমার বাবা ফিলিপ রেমা অথচ আমার টাইটেল জাম্বিল কেন প্রশ্ন জাগা স্বাভাবিক কিন্তু আমার মা যেহেতু মর্জিনা জাম্বিল তার টাইটেল জাম্বিল তাই আমিও জাম্বিল।